
"Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымды сертификаттау және оған сертификат беру қағидаларын бекіту туралы" Қазақстан Республикасы Инвестициялар және даму министрінің міндетін атқарушысының 2015 жылғы 24 ақпандағы № 197 бұйрығына өзгерістер енгізу туралы
Қазақстан Республикасы Көлік министрінің м.а. 2026 жылғы 24 шілдедегі № 192 бұйрығы. Қазақстан Республикасының Әділет министрлігінде 2026 жылғы 27 шілдеде № 39401 болып тіркелді

      БҰЙЫРАМЫН:

      1. "Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымды сертификаттау және оған сертификат беру қағидаларын бекіту туралы" Қазақстан Республикасы Инвестициялар және даму министрінің міндетін атқарушысының 2015 жылғы 24 ақпандағы № 197 бұйрығына (Нормативтік құқықтық актілерді мемлекеттік тіркеу тізілімінде № 11722 болып тіркелген) мынадай өзгерістер енгізілсін:



      кіріспе мынадай редакцияда жазылсын:

      "Қазақстан Республикасының әуе кеңістігін пайдалану және авиация қызметі туралы" Қазақстан Республикасы Заңының 14-бабы 1-тармағының 41-25) тармақшасына және "Мемлекеттік және әлеуметтік жауапкершілігі бар көрсетілетін қызметтер туралы" Қазақстан Республикасы Заңының 10-бабының 1) тармақшасына сәйкес БҰЙЫРАМЫН:";

      Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымды сертификаттау және оған сертификат беру қағидалары осы бұйрыққа қосымшаға сәйкес жаңа редакцияда жазылсын.

      2. Қазақстан Республикасы Көлік министрлігінің Азаматтық авиация комитеті заңнамада белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрық ресми жарияланғаннан кейін оны Қазақстан Республикасы Көлік министрлігінің интернет-ресурсында орналастыруды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Көлік вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.
	
      Қазақстан Республикасы 


Көлік министрінің міндетін атқарушы 

	
М. Калиакпаров

      "КЕЛІСІЛДІ"
Қазақстан Республикасы
Жасанды интеллект және цифрлық даму министрлігі 
	 
	Қазақстан Республикасы
Көлік министрінің
міндетін атқарушы
2026 жылғы 24 шілдедегі
№ 192 Бұйрыққа
қосымша

	 
	Қазақстан Республикасы
Инвестициялар және даму
министрінің міндетін
атқарушысының
2015 жылғы 24 ақпандағы
№ 197 бұйрығымен
бекітілген



 Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымды сертификаттау және оған сертификат беру қағидалары
 1-тарау. Жалпы ережелер

      1. Осы Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымды сертификаттау және оған сертификат беру қағидалары (бұдан әрі – Қағидалар) "Қазақстан Республикасының әуе кеңістігін пайдалану және авиация қызметі туралы" Қазақстан Республикасы Заңының (бұдан әрі – Заң) 14-бабы 1-тармағының 41-25) тармақшасына, сондай-ақ 48-бабына және "Мемлекеттік және әлеуметтік жауапкершілігі бар көрсетілетін қызметтер туралы" Қазақстан Республикасы Заңының (бұдан әрі – Мемлекеттік көрсетілетін қызметтер туралы Заңы) 10-бабының 1) тармақшасына және Халықаралық азаматтық авиация ұйымының авиациялық стандарттарына сәйкес әзірленген (бұдан әрі – ИКАО).

      2. Осы Қағидалар азаматтық авиацияның авиациялық техникасына техникалық қызмет көрсету және оны жөндеу жөніндегі ұйымды сертификаттау, сертификат беру тәртібін, "Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымның сертификатын беру" мемлекеттік қызмет көрсету тәртібін, сондай-ақ шетелдік ұйымдардың авиациялық техникаға техникалық қызмет көрсету және оны жөндеу жөніндегі сертификаттарын тану тәртібін айқындайды.

      3. Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымның сертификаты (бұдан әрі – сертификат) иеліктен шығарылмайтын болып табылады және басқа тұлғаға берілмейді.

      4. Сертификат екі жылға беріледі.

      Сертификаттың қолданылу аясы өзгерген кезде сертификат бұрын берілген (ағымдағы) сертификаттың қолданылу мерзіміне беріледі.

      Бұрын берілген сертификаттың қолданылу мерзімі өткеннен кейін авиациялық техникаға техникалық қызмет көрсету және жөндеу жөніндегі ұйым осы Қағидалардың 9-тармағының 2) – 5) тармақшаларында көрсетілген сертификатты алу сияқты тәртіппен сертификаттаудан өтеді.

      5. Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымды сертификаттауды (бұдан әрі – сертификаттау) және сертификат беруді азаматтық авиация саласындағы уәкілетті ұйым жүзеге асырады.

      6. Осы Қағидаларда мынадай терминдер мен анықтамалар пайдаланылады:

      1) авиациялық техника – әуе кемесі, әуе кемесінің қозғалтқышы, әуе кемесінің әуе винті немесе оларға орнатуға арналған компонент;

      2) азаматтық авиация саласындағы уәкілетті ұйым (бұдан әрі - уәкілетті ұйым) – жарғылық капиталына мемлекет жүз пайыз қатысатын, Қазақстан Республикасының азаматтық авиация саласын орнықты дамытуды, ұшу қауіпсіздігі мен авиациялық қауіпсіздікті қамтамасыз етуге бағытталған қызметті жүзеге асыратын акционерлік қоғам;

      3) авиациялық техникаға техникалық қызмет көрсету және жөндеу жөніндегі ұйымның рәсімдері жөніндегі басшылық (бұдан әрі – басшылық) – авиациялық техникаға техникалық қызмет көрсету және жөндеу жөніндегі ұйымның басшысы бекіткен құжат, онда ұйымның құрылымы туралы ақпарат, оның басшылығының міндеттері, орындалатын жұмыстар көлемі, өндірістік база, техникалық қызмет көрсету және жөндеу рәсімдері, сондай-ақ сапаны қамтамасыз ету жүйелері немесе инспекциялық тексерулер жүргізу туралы толық ақпарат қамтылады;

      4) жөндеу – авиациялық техниканың ұшу жарамдылығының тиісті нормаларына сәйкес бұзылғаннан немесе тозғаннан кейін оларды қалпына келтіру;

      5) сапа жүйесі – авиациялық техникаға техникалық қызмет көрсету және жөндеу сапасына әкімшілік басқаруды жүзеге асыру үшін қажетті ұйымдастырушылық құрылымның, құжаттамалық әдістемелердің, процестер мен ресурстардың жиынтығы;

      6) техникалық қызмет көрсету – әуе кемесінің, қозғалтқыштың, әуе винтінің немесе тиісті бөлігінің ұшу жарамдылығын қолдау үшін қажетті авиациялық техникада бақылау қалпына келтіру жұмыстарын, тексерулерді, алмастыруларды қоса алғанда, жеке де, үйлесімде де орындалатын ақауларды жою жұмыстарын жүргізу, сондай-ақ модификациялауды немесе жөндеуді іс жүзінде жүзеге асыру;

      7) ұшу қауіпсіздігін басқару жүйесі – қажетті ұйымдық құрылымды, жауапкершілік иерархиясын, басшылық қағидаттары мен рәсімдерді қоса алғанда, ұшу қауіпсіздігін басқаруға жүйелі көзқарас.

      7. Сертификаттау үшін "Қазақстан Республикасы азаматтық авиациясы саласындағы төлемдерді алу қағидаларын бекіту туралы" Қазақстан Республикасы Индустрия және инфрақұрылымдық даму министрінің міндетін атқарушысының 2023 жылғы 24 наурыздағы № 177 бұйрығымен (бұдан әрі – Азаматтық авиация саласында төлемдер алу қағидалары) (Нормативтік құқықтық актілердің мемлекеттік тіркеу тізілімінде № 32120 болып тіркелген) айқындалған тәртіппен төлем алынады.

      Төлемақы мөлшері "Азаматтық авиация саласындағы уәкілетті ұйымның ақылы көрсетілетін қызметтерінің тізбесін және азаматтық авиация саласындағы төлем мөлшерлемелерін бекіту туралы" Қазақстан Республикасы Индустрия және инфрақұрылымдық даму министрінің 2023 жылғы 17 наурыздағы № 167 бұйрығымен айқындалады (Нормативтік құқықтық актілердің мемлекеттік тіркеу тізілімінде № 32089 болып тіркелген) (бұдан әрі - Азаматтық авиация саласындағы уәкілетті ұйымның ақылы қызметтерінің тізбесі және азаматтық авиация саласындағы төлем мөлшерлемелері).

      Сертификаттау уәкілетті ұйымның бюджетіне төлем түскеннен кейін жүзеге асырылады.

      8. Сертификат:

      бастапқы сертификаттау кезінде;

      сертификаттың қолданылу мерзімін ұзарту кезінде (бұрын берілген сертификаттың қолданылу мерзімі аяқталғаннан кейін);

      сертификатты өзгерту және (немесе) толықтыру кезінде беріледі.

      9. Сертификаттау келесі тәртіпте жүзеге асырылады:

      1) өтінім берудің алдындағы кезең;

      2)  өтініш берушінің уәкілетті ұйымға құжаттармен бірге өтінім беруі;

      3) құжаттаманы бағалау;

      4) уәкілетті ұйымның сертификаттау тексеруін жүргізуі;

      5) сертификат беру (беруден бас тарту).

      Сертификаттау процесінің әрбір кезеңін көрсететін барлық құжаттаманы уәкілетті ұйым сақтайды.
 2-тарау. Азаматтық авиацияның авиациялық техникаға техникалық қызмет көрсету және жөндеу жөніндегі ұйымды сертификаттау және сертификат беру тәртібі
 1-параграф. Өтінім берудің алдындағы кезең

      10. Өтінімді берудің алдындағы кезең өтініш берушінің сертификат алу ниеті туралы осы Қағидалардың 1-қосымшасына сәйкес нысан бойынша толтырылған алдын ала бағалау өтінішімен уәкілетті ұйымға алдын ала жүгінуін көздейді.

      Алдын ала бағалау өтінішіне өтініш беруші авиациялық персоналды кәсіби даярлауға арналған шығыстарды қоса алғанда, қаржылық ресурстарды бөлуді көздейтін қызметтің кеңейтілген қаржы-экономикалық жоспарын, сондай-ақ азаматтық авиацияның авиациялық техникасына техникалық қызмет көрсету және жөндеу жөніндегі ұйым қызметінің жоспарланатын салаларын қоса ұсынады. Көрсетілген жоспар заңды тұлғаның меншік иесімен (қатысушыларымен, акционерлерімен) бекітілуге жатады. Қызметті жүзеге асыру үшін жеткілікті қаржылық ресурстардың болуы өтініш берушінің соңғы үш айдағы банктік шотынан алынған үзінді көшірмемен расталады.

      Осы кезеңде уәкілетті ұйым өтініш берушіге азаматтық авиацияның авиациялық техникасына техникалық қызмет көрсету және жөндеу жөніндегі ұйым қызметінің рұқсат етілген салалары, өтінімді қарау рәсімдері, ұсынылуға жататын мәліметтер мен құжаттардың тізбесі туралы толық ақпарат береді, сондай-ақ сертификаттау процесінің тәртібі мен кезеңдерін түсіндіреді және Қазақстан Республикасы Инвестициялар және даму министрінің міндетін атқарушысының 2015 жылғы 24 ақпандағы № 196 бұйрығымен бекітілген (Нормативтік құқықтық актілерді мемлекеттік тіркеу тізілімінде № 12045 болып тіркелген) авиациялық техникаға техникалық қызмет көрсету және жөндеу жөніндегі ұйымдарға қойылатын сертификаттау талаптарымен (бұдан әрі – сертификаттау талаптары) танысуды ұсынады.

      Уәкілетті ұйым өтініш түскен күннен бастап он жұмыс күні ішінде өтініш берушіні құжаттардың толық топтамасы ұсынылған, жеткілікті қаржылық ресурстар расталған және мәлімделген қызмет салаларының осы Қағидалардың және сертификаттау талаптарының талаптарына алдын ала сәйкес келетіні расталған жағдайда, өтініш берушінің сертификаттауға дайындықты бастауына негіз болып табылатын оң қорытынды туралы, не құжаттар ұсынылмаған немесе толық ұсынылмаған, жеткілікті қаржылық ресурстар расталмаған, сондай-ақ мәлімделген қызмет салаларының көрсетілген талаптарға алдын ала сәйкес келмейтіні анықталған жағдайда, теріс қорытынды туралы хабардар етеді. 
 2-параграф. Өтінім және құжаттарды беру

      11. Сертификатты алу үшін өтініш беруші уәкілетті ұйымға "цифрлық үкіметтің" веб-порталы (бұдан әрі – портал) арқылы осы Қағидаларға 2-қосымшаға сәйкес нысан бойынша авиациялық техникаға техникалық қызмет көрсететін және жөндейтін ұйымның сертификатын алуға арналған өтінімді (бұдан әрі – өтінім), осы Қағидаларға 3-қосымшаға сәйкес нысан бойынша авиациялық техникаға техникалық қызмет көрсету және жөндеу жөніндегі ұйымның басшы құрамы туралы мәліметтерді осы Қағидаларға 4-қосымшаға сәйкес "Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымның сертификатын беру" мемлекеттік қызметті көрсетуге қойылатын негізгі талаптар тізбесінде (бұдан әрі – Тізбе) көзделген құжаттар топтамасымен бірге жібереді.

      Тізбе мемлекеттік қызмет көрсету ерекшеліктері ескеріле отырып, қызмет көрсету процесінің сипаттамаларын, нысанын, мазмұны мен нәтижесін, сондай-ақ өзге де мәліметтерді қамтиды.

      Іс-шаралар жоспары іс-шараларды, іс-қимылдарды, бағдарламаларды, әуе кемелерін және сертификаттық тексеру жүргізілгенге дейін уәкілетті ұйымға ұсынылуға жататын өндірістік құралдарды қамтиды.

      Іс-шаралар жоспарында мынадай күндер көрсетіледі:

      1) техникалық қызмет көрсету және жөндеу персоналының дайын болу күні;

      2) өндірістік қызмет орындарының тексеру жүргізуге дайын болу күні;

      3) әрбір талап етілетін нұсқаулықтың бағалау жүргізуге дайын болу күні.

      Сәйкестік туралы өтініш өтініш берушінің қызмет саласына қолданылатын сертификаттау талаптарының тізбесін қамтиды. Сәйкестік туралы өтініште әрбір сертификаттау талабы бойынша сәйкестікті қамтамасыз ету тәсілін айқындайтын қысқаша сипаттама не осындай мәліметтерді қамтитын нұсқаулыққа сілтеме көрсетіледі.

      Мемлекеттік көрсетілетін қызметті алу кезінде электрондық цифрлық куәландырылған (қол қойылған) электрондық құжат нысанындағы өтінім портал шлюзі арқылы көрсетілетін қызметті берушінің "Е-лицензиялау" цифрлық жүйесіне (бұдан әрі – ЕЛ) құжаттарды қабылдаған күні жіберіледі.

      Өтінімді өңдеуді көрсетілетін қызметті берушімен ЕЛ-ға өтінім келіп түскен кезден бастап жүзеге асырылады.

      12. Өтініш берушінің портал арқылы "жеке кабинетіне" жіберген кезде, мемлекеттік қызметті көрсету нәтижесін алудың күнін, орнын көрсету мен мемлекеттік қызметті көрсету үшін сұрау салудың қабылданғаны туралы мәртебе жіберіледі.

      13. Өтініш беруші жұмыс уақыты аяқталғаннан кейін, демалыс және мереке күндері жүгінген жағдайда Қазақстан Республикасының еңбек заңнамасына сәйкес мемлекеттік қызмет көрсету бойынша өтінішті тіркеу келесі жұмыс күні жүзеге асырылады.

      14. Сертификаттау мерзімі өтінім уәкілетті ұйымға келіп түскен күнінен бастап 22 (жиырма екі) жұмыс күнінен аспайды.

      Өтініш берушіде әртүрлі қалаларда орналасқан өндірістік қызметтің екіден астам орны болған жағдайда, қарау мерзімі 22 (жиырма екі) жұмыс күніне ұзартылады және/немесе өтініш берушіге анықталған сәйкессіздіктерді жою талап етілетін жағдайларда, қарау мерзімі осы Қағидалардың 23-тармағына сәйкес түзету іс-қимылдары жоспарында көрсетілген мерзімге ұзартылады, ол туралы қарау мерзімін ұзарту туралы шешім қабылданған сәттен бастап 3 (үш) жұмыс күні ішінде өтініш берушіге хабарланады.

      15. Уәкілетті ұйым құжаттарды, олар келіп түскен күні тіркеуді жүзеге асырады.

      Тұлғаны мемлекеттік тіркеу (қайта тіркеу) туралы анықтаманы, жеке басты куәландыратын құжаттар туралы, дара кәсіпкер ретінде мемлекеттік тіркеу туралы, азаматтық әуе кемесін мемлекеттік тіркеу туралы, пайдаланушы сертификаты, авиациялық жұмыстарды орындау құқығына куәлік, ұшуды орындау құқығына куәлік туралы мәліметтерді азаматтық авиацияның авиациялық техникасына техникалық қызмет көрсету және жөндеу жөніндегі сертификаттарын уәкілетті ұйым "цифрлық үкіметтің" шлюзі арқылы тиісті мемлекеттік цифрлық жүйелерден алады.

      Өтініш берушілерден цифрлық жүйелерден алынатын құжаттар мен мәліметтерді талап етуге жол берілмейді.

      16. Уәкілетті ұйым өтінішті Тізбенің 8-тармағында көзделген мемлекеттік қызметті көрсету үшін қажетті құжаттар мен мәліметтердің бар-жоғын тексереді және өтініш беруші құжаттардың толық емес топтамасын және (немесе) қолданылу мерзімі өтіп кеткен құжаттарды ұсынған жағдайда өтінішті қабылдаудан бас тартады.

      Өтініш беруші мемлекеттік қызметті көрсетуге өтінішті қабылдаудан бас тарту себептерін жойған жағдайда, өтініш беруші мемлекеттік қызметті алу үшін қайта жүгіне алады.
 3-параграф. Құжаттаманы бағалау

      17. Өтінім беруші тізбенің 8-тармағында көзделген құжаттардың толық топтамасын ұсынған кезде ұсынылған құжаттарды Уәкілетті ұйым Қазақстан Республикасының заңнамасына сәйкес әзірленген авиация инспекторлары үшін нұсқаулық материалды пайдалана отырып, заң талаптарына және сертификаттау талаптарына сәйкестігіне, Халықаралық Азаматтық авиация ұйымының (ИКАО) стандарттары мен ұсынылатын практикасына тексереді және оның нәтижелері бойынша порталға өтініш берушінің "жеке кабинетіне" сертификаттық тексерудің кезеңі мен тексеру үшін тағайындалған авиациялық инспектордың тегі, аты, әкесінің аты (ол болған кезде) көрсетіле отырып, сертификаттық тексеру жүргізу туралы хабарлама жіберіледі. Сертификаттау рәсімінде өзгерістер болған жағдайда тексеру басталғанға дейін өтініш берушіге "жеке кабинет" қосымша ақпарат жіберіледі, не Тізбенің 9-тармағымен көрсетілген негіздер бойынша мемлекеттік қызмет көрсетуден бас тарту туралы осы Қағидаларға 5-қосымшаға сәйкес жауапты рәсімдейді және уәкілетті ұйымның уәкілетті адамының ЭЦҚ қол қойылған электрондық құжат нысанында өтініш берушінің порталындағы "жеке кабинетіне" жібереді.

      Мемлекеттік қызметті көрсетуден бас тарту үшін негіздер анықталған жағдайда, уәкілетті ұйым өтініш берушіге мемлекеттік қызмет көрсетуден бас тарту туралы алдын ала шешім туралы, сондай-ақ өтініш берушіге алдын ала шешім бойынша ұстанымын білдіру мүмкіндігі үшін тыңдауды өткізу уақыты, күні және орны (тәсілі) туралы хабарлайды.

      Тыңдау туралы хабарлама Қазақстан Республикасының Әкімшілік рәсімдік-процестік кодексінің (бұдан әрі – ҚР ӘРПК) 73-бабына сәйкес мемлекеттік қызмет көрсету мерзімі аяқталғанға дейін кемінде 3 (үш) жұмыс күні бұрын жіберіледі. Тыңдау хабардар етілген күннен бастап 2 (екі) жұмыс күнінен кешіктірілмей жүргізіледі.

      Тыңдау қорытындылары бойынша мемлекеттік қызмет көрсету нәтижесі немесе мемлекеттік қызмет көрсетуден дәлелді бас тарту қалыптастырылады.
 4-параграф. Сертификаттық тексеру зерттеп-қарауды жүргізу

      18. Сертификаттық зерттеп-қарауды авиациялық инспекторлармен жүзеге асырылады, олардың функцияларына авиациялық техниканы пайдалану, техникалық қызмет көрсету және жөндеу, әуе кемелерінің ұшуға жарамдылығын қолдау, сапаны бақылау және кепілдік беру, ұшу қауіпсіздігі жөніндегі басқару жүйесі мәселелері жатады.

      Сертификаттық зерттеп-қарауды 15 (он бес) жұмыс күнінен аспайды.

      19. Сертификаттық зерттеп-қарауды осы Қағидаларға 6-қосымшада көрсетілген азаматтық авиацияның авиациялық техникасына техникалық қызмет көрсету және оны жөндеу жөніндегі ұйым қызметінің мәлімделген салаларына қарай жүргізіледі.

      Сертификаттық зерттеп-қарауды Қазақстан Республикасының заңнамасына, Халықаралық азаматтық авиация ұйымының (ИКАО) стандарттары мен ұсынылатын практикасына сәйкес әзірленген авиациялық инспекторлары үшін нұсқамалық материалды пайдалана отырып, уәкілетті ұйымы жүзеге асырады.

      20. Сертификаттық зерттеп-қарау кезінде ұйымдардың сертификаттық талаптарға сәйкестігін растауға мүмкіндік беретін тексеру рәсімдері іске асырылады.

      21. Сертификаттық зерттеп-қарау нәтижелері бойынша авиациялық инспекторлар осы Қағидаларға 7-қосымшаға сәйкес нысан бойынша сертификаттық тексеру актісін өтініш берушінің объектілерінің нақты жай-күйін, қорытындыларды, ұсынымдарды және сертификат беру мүмкіндігі (мүмкін еместігі) туралы қорытындыны көрсете отырып, екі данада жасайды, оған аяқталғаннан кейін авиациялық инспекторлар қол қояды және танысу үшін өтініш берушіге ұсынылады.

      Сертификаттық зерттеп-қарау кезінде анықталған сәйкессіздіктер үш деңгейге бөлінеді:

      1) 1-деңгей – қызметті жүзеге асыруға кедергі келтіретін сертификаттау талаптарына сәйкес келмеуі;

      2) 2-деңгей – уәкілетті ұйыммен келісілген мерзімдерде жойылған немесе шектеулер енгізілген жағдайда қызметті жүзеге асыруға кедергі келтірмейтін сертификаттау талаптарына сәйкес келмеуі;

      3) 3-деңгей-қызметті жүзеге асыруға кедергі келтірмейтін және өндірісті жетілдіру кезінде оны жоюға жататын сертификаттау талаптарына сәйкессіздік.

      22. 1-деңгейдегі сертификаттау талаптарына сәйкессіздіктер өтініш берушінің техникалық және қаржылық мүмкіндіктеріне сүйене отырып, өтініш берушінің адам өмірі мен денсаулығын, қоршаған ортаны, ұшу қауіпсіздігін және авиациялық қауіпсіздікті қамтамасыз ете алмауымен сипатталады.

      1-деңгейдегі сертификаттау талаптарына сәйкес келмеген кезде Уәкілетті ұйым сертификат беруден бас тартады не өтініш беруші анықтаған сәйкессіздіктер жойылған сәтке дейін Қазақстан Республикасының әуе кеңістігін пайдалану және авиация қызметі туралы заңнамасында белгіленген жағдайларда және тәртіппен сертификаттың қолданылуын шектейді.

      23. 2-деңгейдегі сертификаттау талаптарына сәйкес келмеген жағдайда уәкілетті ұйым:

      1) анықталған сәйкессіздікті жою үшін ол анықталған сәттен бастап үш айдан аспайтын мерзімге келіседі. Өтініш беруші анықталған сәйкессіздікті жою жөніндегі 8-қосымшаға сәйкес нысан бойынша түзету іс-қимылдарының жоспарын әзірлейді және сертификаттық тексеру нәтижелерімен танысқан сәттен бастап 10 (он) жұмыс күні ішінде уәкілетті ұйымға келісуге ұсынады. Түзету іс-қимылдарының қолайлы жоспарын әзірлеу кезінде өтініш беруші анықталған сәйкессіздіктің туындауының негізгі себебін айқындайды, сондай-ақ түзету іс-қимылдарының жоспарына сәйкессіздіктің қайталануын жою және болдырмау жөніндегі іс-қимылдарды қосады. Өтініш беруші сәйкессіздікті жою жөнінде дереу шаралар қабылдайды.

      2) анықталған сәйкессіздікті жою үшін өтініш беруші ұсынған шараларды бағалау негізінде түзету іс-қимыл жоспарын келіседі немесе оны негіздемесімен пысықтауға қайтарады. Бұл ретте өтініш беруші 3 (үш) жұмыс күні ішінде түзету іс-шараларының жоспарын пысықтайды.

      Түзету іс-шараларының жоспарында көрсетілген мерзімді өтініш беруші оны өзгерту қажеттілігінің негіздемесін ұсынған жағдайда уәкілетті ұйым 3 (үш) айдан аспайтын мерзімге ұзартады.

      Өтініш беруші осы тармақтың 1) және 2) тармақшаларында көрсетілген мерзімде түзету іс-қимылдарының қолайлы жоспарын ұсынбаған жағдайда, Уәкілетті ұйым сертификат беруден бас тартады.
 5-параграф. Сертификат беру (беруден бас тарту)

      24. Уәкілетті ұйым өтініш берушінің тексеру немесе бақылау мен қадағалаудың өзге де нысандарын жүргізу жолымен жоспарда белгіленген мерзімдерде түзету іс-қимылдары жоспарын ұсынуын және (немесе) түзету іс-қимылдарының орындалуын бақылайды.

      Егер өтініш беруші түзету әрекеттерін келісілген мерзімде орындамаса, 2-деңгейдегі сертификаттау талаптарына сәйкес келмеуі 1-деңгейдегі сертификаттау талаптарына сәйкес келмейді және уәкілетті ұйым бұрын берілген сертификатты кері қайтарып алады немесе шектейді.

      Сертификатты бастапқы беру немесе қолданыстағы сертификаттың қолданылу аясын кеңейту кезінде сертификаттық талаптарға сәйкессіздік сертификат берілгенге дейін жойылады.

      3-деңгейдегі сертификаттау талаптарына сәйкес келмеген жағдайда түзету іс-қимылдарының жоспары талап етілмейді.

      25. Сертификаттық зерттеп-қарау актісі негізінде және қосымша зерделеуді немесе тексеруді жүргізу қажет болмаған жағдайларда уәкілетті ұйым авиациялық техникаға техникалық қызмет көрсету және жөндеу жөніндегі ұйымның сертификатын осы Қағидаларға 9-қосымшаға сәйкес нысан бойынша не тізбенің 9-тармағымен көрсетілген негіздер бойынша мемлекеттік қызмет көрсетуден бас тарту туралы осы Қағидаларға 5-қосымшаға сәйкес нысан бойынша бас тарту туралы дәлелді жауапты рәсімдейді және уәкілетті ұйымның уәкілетті адамының ЭЦҚ қол қойылған электрондық құжат нысанында өтініш берушінің порталындағы "жеке кабинетіне" жібереді.

      Мемлекеттік қызметті көрсетуден бас тарту үшін негіздер анықталған жағдайда, уәкілетті ұйым өтініш берушіге мемлекеттік қызмет көрсетуден бас тарту туралы алдын ала шешім туралы, сондай-ақ өтініш берушіге алдын ала шешім бойынша ұстанымын білдіру мүмкіндігі үшін тыңдауды өткізу уақыты, күні және орны (тәсілі) туралы хабарлайды.

      Тыңдау туралы хабарлама Қазақстан Республикасының Әкімшілік рәсімдік-процестік кодексінің (бұдан әрі – ҚР ӘРПК) 73-бабына сәйкес мемлекеттік қызмет көрсету мерзімі аяқталғанға дейін кемінде 3 (үш) жұмыс күні бұрын жіберіледі. Тыңдау хабардар етілген күннен бастап 2 (екі) жұмыс күнінен кешіктірілмей жүргізіледі.

      Тыңдау қорытындылары бойынша мемлекеттік қызмет көрсету нәтижесі немесе мемлекеттік қызмет көрсетуден дәлелді бас тарту қалыптастырылады.

      26. Уәкілетті ұйым мемлекеттік қызметтерді көрсету мониторингінің цифрлық жүйесіне "Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымның сертификатын беру" мемлекеттік қызметті көрсету сатысы туралы деректерді енгізуді Қазақстан Республикасы Көлік және коммуникация министрінің міндетін атқарушысының 2013 жылғы 14 маусымдағы № 452 бұйрығымен (нормативтік құқықтық актілерді мемлекеттік тіркеу тізілімінде № 8555 болып тіркелген) бекітілген мемлекеттік қызметтерді көрсету мониторингінің ақпараттық жүйесіне мемлекеттік қызметтер көрсету сатысы туралы деректерді енгізу Қағидаларына сәйкес қамтамасыз етеді.

      Азаматтық авиация саласындағы уәкілетті орган бұйрық мемлекеттік тіркеуден өткеннен кейін күнтізбелік үш күн ішінде "цифрлық үкiметтiң" цифрлық инфрақұрылымының операторына, мемлекеттік қызмет берушіге және бірыңғай байланыс орталығына мемлекеттік қызмет көрсету тәртібін айқындайтын осы Қағидаларға енгізілген өзгерістер және (немесе) толықтырулар туралы ақпаратты жібереді.

      27. Уәкілетті ұйымның әкімшілік актіні әкімшілік (сотқа дейінгі) тәртіппен қабылдауға байланысты әкімшілік әрекетіне (әрекетсіздігіне) шағымды қарауды жоғары тұрған әкімшілік орган, лауазымды адам, мемлекеттік қызметтер көрсету сапасын бағалау және бақылау жөніндегі уәкілетті орган Қазақстан Республикасының заңнамасына сәйкес жүргізеді.

      Өтініш берушінің шағымы "Мемлекеттік көрсетілетін қызметтер туралы" Қазақстан Республикасы Заңының 25-бабының 2-тармағына сәйкес: 

      уәкілетті ұйымның – оны тіркеген күннен бастап 5 (бес) жұмыс күні ішінде; 

      азаматтық авиация саласындағы уәкілетті органның, мемлекеттік қызметтер көрсету сапасын бағалау және бақылау жөніндегі уәкілетті органның оны тіркеген күннен бастап 15 (он бес) жұмыс күні ішінде қарауына жатады.

      Шағым Қазақстан Республикасының заңнамасына сәйкес уәкілетті ұйымға және (немесе) азаматтық авиация саласындағы уәкілетті органға және (немесе) шешіміне, әрекетіне (әрекетсіздігіне) шағым жасалып отырған лауазымды тұлғаға, сондай-ақ мемлекеттік қызметтер көрсету сапасын бағалау және бақылау жөніндегі уәкілетті органға беріледі. 

      Уәкілетті ұйым, азаматтық авиация саласындағы уәкілетті орган, шешіміне, әрекетіне (әрекетсіздігіне) шағым жасалып отырған лауазымды адам шағым келіп түскен күннен бастап 3 (үш) жұмыс күнінен кешіктірмей оны және әкімшілік істі шағымды қарайтын органға жібереді.

      Бұл ретте, егер 3 (үш) жұмыс күні ішінде шағымда көрсетілген талаптарды толық қанағаттандыратын шешім не өзге де әкімшілік әрекет қабылданса, уәкілетті ұйым, азаматтық авиация саласындағы уәкілетті орган, лауазымды адам, шешімге, әрекетке (әрекетсіздікке) шағым жасайды, шағымды қарайтын органға шағым жібермейді.

      28. Уәкілетті ұйымның, азаматтық авиация саласындағы уәкілетті органның, мемлекеттік қызметтер көрсету сапасын бағалау және бақылау жөніндегі уәкілетті органның Мемлекеттік көрсетілетін қызметтер туралы Заңның 25-бабының 4-тармағына сәйкес шағымды қарау мерзімі:

      1) шағым бойынша қосымша зерделеу немесе тексеру не жергілікті жерге барып тексеру жүргізу;

      2) қосымша ақпарат алу қажет болған жағдайларда он жұмыс күнінен аспайтын мерзімге ұзартылады.

      Шағымды қарау мерзімі ұзартылған жағдайда шағымдарды қарау жөніндегі өкілеттіктер берілген лауазымды адам шағымды қарау мерзімі ұзартылған кезден бастап 3 (үш) жұмыс күні ішінде шағым берген өтініш берушіге ұзарту себептерін көрсете отырып, шағымды қарау мерзімін ұзарту туралы жазбаша түрде (шағым қағаз жеткізгіште берілген кезде) немесе электрондық нысанда (шағым электрондық нысанда берілген кезде) хабарлайды.

      Егер Қазақстан Республикасының заңдарында өзгеше көзделмесе, сотқа жүгінуге ҚР ӘРПК-нің 91-бабының 5-тармағына сәйкес сотқа дейінгі тәртіппен шағым жасалғаннан кейін жол беріледі.
 6-параграф. Сертификатты тоқтата тұру, кері қайтарып алу және жаңарту

      29. Уәкілетті ұйым мынадай жағдайларда:

      1) ұйымның сертификаттық талаптар мен шектеулерді сақтамауы;

      2) ұйымның "Қазақстан Республикасының азаматтық әуе кемелерін техникалық пайдалану және оларды жөндеу қағидаларын бекіту туралы" Қазақстан Республикасы Инвестициялар және даму министрінің 2015 жылғы 30 сәуірдегі № 551 бұйрығын (Қазақстан Республикасы нормативтік құқықтық актілерінің мемлекеттік тіркеу тізілімінде № 11573 болып тіркелген) сақтамауы;

      3) Заңның 16-3-бабының ережелеріне сәйкес немесе тексеру кезінде белгіленген ұшу қауіпсіздігіне әсер ететін бірінші деңгейдегі бұзушылықтар анықталған;

      4) ұйымның жазбаша өтінімі болған жағдайда сертификаттың қолдануын тоқтатады.

      30. Сертификаттың қолданысын тоқтатқан немесе қайтарып алған жағдайда уәкілетті ұйым 3 (үш) жұмыс күні мерзімінде қабылданған шешім туралы ұйымға хабарлайды.

      31. Егер ұйым түзету іс-қимылдарының жоспарымен белгіленген мерзімдер сертификаттың қолданылуын тоқтатуға әкелетін сәйкессіздіктерді және (немесе) бұзушылықтарды жоймаған жағдайда уәкілетті ұйым оны қайтарып алады.

      32. Сертификаттың қолданылуын қайта бастау, ол тоқтатыла тұрған жағдайда, ұйым анықталған сәйкессіздіктерді (бұзушылықтарды) жойғаннан кейін жүзеге асырылады.

      Ұйымның анықталған сәйкессіздіктерді (бұзушылықтарды) жоюы уәкілетті ұйымның тексеру жүргізуі арқылы белгіленеді.

      33. Уәкілетті ұйым тексеруді аяқтаған сәтінен бастап ұйымды 3 (үш) жұмыс күні ішінде сертификаттың қолданысын жаңарту немесе жаңартудан бас тарту бойынша шешім туралы жазбаша хабардар етеді.
 7-параграф. Сертификатқа өзгерістер және толықтырулар енгізу

      34. Сертификатқа өзгеріс және (немесе) толықтыру енгізу үшін өтініш беруші портал арқылы уәкілетті ұйымға осы Қағидаларға 2-қосымшаға сәйкес нысан бойынша өтінімді Тізбенің 8-тармағында көзделген құжаттарды қоса бере отырып жібереді.

      Бұрын берілген сертификат сертификатқа өзгеріс енгізілгеннен кейін жарамсыз деп танылады.

      35. Сертификатқа өзгерістер және (немесе) толықтырулар мынадай жағдайларда енгізіледі:

      1) ұйымның атауы, ұйымдық-құқықтық нысаны немесе заңды мекенжайы өзгерген жағдайда;

      2) сертификаттың қолданылу саласын өзгерту.

      36. Сертификатқа өзгерістер енгізу мерзімі:

      1) ұйымның атауы, ұйымдық-құқықтық нысаны немесе заңды мекенжайы өзгерген жағдайларда – бес жұмыс күні;

      2) сертификаттың қолданылу саласы өзгерген жағдайда – жиырма екі жұмыс күні.

      Өтініш берушінің өндірістік қызметінің екіден артық орны әртүрлі қалаларда орналасқан жағдайда, қарау мерзімі 22 (жиырма екі) жұмыс күніне ұзартылады және/немесе өтініш беруші анықталған сәйкессіздіктерді жоюы қажет болған жағдайларда, қарау мерзімі осы Қағидалардың 23-тармағына сәйкес түзету іс-шаралары жоспарында көрсетілген мерзімге ұзартылады, бұл туралы қарау мерзімін ұзарту туралы шешім қабылданған сәттен бастап 3 (үш) жұмыс күні ішінде өтініш берушіге хабарланады.

      37. Сертификаттың қолданылу саласын өзгерту осы Қағидалардың 9-тармағының 2) – 5) тармақшаларында көрсетілген азаматтық авиацияның авиациялық техникасына техникалық қызмет көрсету және жөндеу жөніндегі ұйымның сертификатын алу сияқты тәртіппен жүзеге асырылады.
 8-параграф. Шетелдік ұйымдардың авиациялық техникаға техникалық қызмет көрсету және оны жөндеу жөніндегі сертификаттарын танудың тәртібі

      38. Шет мемлекеттердің авиациялық техникасына техникалық қызмет көрсету және жөндеу жөніндегі сертификатталған ұйымдары (бұдан әрі – шетелдік ұйымдар) олардың сертификаттарын уәкілетті ұйым толық/ішінара танығаннан кейін техникалық қызмет көрсету және жөндеу жөніндегі жұмыстарға жіберіледі.

      39. Шетелдік ұйымдардың сертификаттарын тану мынадай жұмыс түрлерін орындау кезінде талап етіледі:

      1) әуе кемелеріне мерзімді техникалық қызмет көрсету және жөндеу;

      2) тұрақты негізде шарттар жасасу кезінде әуе кемелеріне жедел техникалық қызмет көрсету.

      40. Егер сертификат берілген негіздегі сертификаттау талаптары ИКАО талаптары мен стандарттарына және Қазақстан Республикасында қолданыстағы сертификаттау талаптарына сәйкес келген жағдайда, шетелдік ұйымдардың сертификаттарын тану тәртібі шетелдік ұйымдарға қолданылады.

      41. Шетелдік ұйымдардың авиациялық техникаға техникалық қызмет көрсету және оны жөндеу жөніндегі сертификаттарын тануды (бұдан әрі – сертификатты тану) осы Қағидаларға 10-қосымшаға сәйкес нысан бойынша Шетелдік ұйымдардың авиациялық техникаға техникалық қызмет көрсету және оны жөндеу жөніндегі сертификаттарын тану туралы шешім түрінде (бұдан әрі – Сертификатты тану туралы шешім) уәкілетті ұйым ресімдейді, онда шетелдік ұйым көрсетіледі, онда сертификат танылады және Сертификатты тану туралы шешімнің қолданылу мерзімін белгілейді.

      42. Шетелдік ұйымдарың сертификаты уәкілетті ұйымымен бір жылға танылады.

      43. Сертификатты тану туралы шешімді алу үшін шетелдік ұйым уәкілетті ұйымға осы Қағидаларға 11-қосымшаға сәйкес нысан бойынша Азаматтық авиацияның авиациялық техникасына техникалық қызмет көрсету және жөндеу жөніндегі ұйымның сертификатын тануға арналған өтінімді (бұдан әрі – тануға арналған өтінім) жібереді.

      Тану туралы өтінімге келесі құжаттар қоса беріледі:

      1) қосымшалары бар шетелдік ұйымның қолданыстағы сертификатының көшірмесі;

      2) авиациялық техникаға техникалық қызмет көрсетуді және жөндеуді ұйымдастыру рәсімдері жөніндегі нұсқаулық қазақ, орыс немесе ағылшын тілдерінде;

      3) Қазақстан Республикасының азаматтық әуе кемесін пайдаланушының осы шетелдік ұйыммен техникалық қызмет көрсету және жөндеу жұмыстарын жүргізу ниетін жазбаша растауы.

      44. Ұсынылған құжаттарды қарау барысында уәкілетті ұйым осы ұйымды сертификаттауды жүзеге асырған шет мемлекеттің авиациялық әкімшілігі берген шетелдік ұйым сертификатының жарамдылығын тексереді, сондай-ақ уәкілетті ұйымның авиациялық инспекторы (авиациялық инспекторлары) тарапынан сертификаттау талаптарына сәйкестігіне қатысты шетелдік ұйым көшпелі тексеру жүргізеді.

      Шетелдік ұйымдарды көшпелі тексеру мынадай жағдайларда:

      1) жеңіл және аса жеңіл әуе кемелеріне техникалық қызмет көрсету және жөндеу кезінде;

      2) Еуропалық ұшу қауіпсіздігі агенттігі (EASA) немесе EASA-ға қатысушы елдердің және Ұлыбританияның авиациялық билігі сертификаттаған ұйымдарда немесе әуе кемелерін өндіруші болып табылатын ұйымда әуе кемелеріне техникалық қызмет көрсету және жөндеу жұмыстарын жүргізу кезінде талап етілмейді.

      45. Шетелдік ұйымдардың сертификатын тану Халықаралық азаматтық авиация ұйымының ИКАО талаптары мен стандарттарына сәйкес әзірленген нұсқамалық материалды пайдалана отырып, шетелдік ұйымның мәлімделген қызмет саласына қатысты жүзеге асырылады.

      46. Көшпелі зерттеу жүргізу кезінде шетелдік ұйымның сертификаттау талаптары іске асырылады.

      47. Көшпелі тексеру нәтижелері бойынша авиациялық инспекторлар осы Қағидаларға 7-қосымшаға сәйкес нысан бойынша шетелдік ұйым объектілерінің нақты жай-күйін, қорытындыларды, ұсынымдарды және сертификатты тану туралы шешім беру мүмкіндігі (мүмкін еместігі) туралы қорытындыны көрсете отырып, екі данада көшпелі тексеру актісін жасайды, ол аяқталғаннан кейін авиациялық инспекторлар қол қояды және танысу үшін шетелдік ұйымға ұсынады.

      Көшпелі тексеру кезінде анықталған сәйкессіздіктер үш деңгейге бөлінеді:

      1) 1-деңгей - қызметті жүзеге асыруға кедергі келтіретін сертификаттау талаптарына сәйкес келмеуі;

      2) 2-деңгей - уәкілетті ұйыммен келісілген мерзімдерде жойылған немесе шектеулер енгізілген жағдайда қызметті жүзеге асыруға кедергі келтірмейтін сертификаттау талаптарына сәйкес келмеуі;

      3) 3-деңгей - қызметті жүзеге асыруға кедергі келтірмейтін және өндірісті жетілдіру кезінде оны жоюға жататын сертификаттау талаптарына сәйкессіздік.

      48. 1-деңгейдегі сертификаттау талаптарына сәйкессіздіктер шетелдік ұйымның техникалық және қаржылық мүмкіндіктеріне сүйене отырып, шетелдік ұйымның адам өмірі мен денсаулығын, қоршаған ортаны, ұшу қауіпсіздігін және авиациялық қауіпсіздікті қамтамасыз ете алмауымен сипатталады.

      1-деңгейдегі сертификаттау талаптарына сәйкес келмеген жағдайда уәкілетті ұйым тану туралы шешім беруден бас тартады.

      49. 2-деңгейдегі сертификаттау талаптарына сәйкес келмеген жағдайда уәкілетті ұйым:

      1) анықталған сәйкессіздікті жою үшін ол анықталған сәттен бастап үш айдан аспайтын мерзімге келіседі. Шетелдік ұйым анықталған сәйкессіздікті жою жөніндегі 9-қосымшаға сәйкес нысан бойынша түзету іс-қимылдарының жоспарын әзірлейді және сертификаттық тексеру нәтижелерімен танысқан сәттен бастап 10 (он) жұмыс күні ішінде уәкілетті ұйымға келісуге ұсынады. Түзету іс-қимылдарының жоспарын әзірлеу кезінде өтініш беруші әрбір анықталған сәйкессіздіктің туындау себебін айқындайды, сондай-ақ түзету іс-қимылдарының жоспарына сәйкессіздіктің қайталануын жою және болдырмау жөніндегі шараларды енгізеді. Шетелдік ұйым сәйкессіздікті жою бойынша жедел шаралар қабылдайды.

      2) анықталған сәйкессіздікті жою бойынша шетелдік ұйым ұсынған шараларды бағалау негізінде түзету іс-қимылдарының жоспарын келіседі не оны негіздемемен пысықтауға қайтарады. Бұл ретте шетелдік ұйым түзету іс-қимылдарының жоспарын 3 (үш) жұмыс күні ішінде пысықтайды.

      Түзету іс-қимылдарының жоспарында көрсетілген мерзімді уәкілетті ұйым оны өзгерту қажеттігі туралы негіздемені шетелдік ұйым ұсынған жағдайда 3 (үш) айдан аспайтын мерзімге ұзартады.

      Шетелдік ұйым осы тармақтың 1) және 2) тармақшаларында көрсетілген мерзімде түзету іс-қимылдарының қолайлы жоспарын ұсынбаған кезде уәкілетті ұйым Сертификатты тану туралы шешім беруден бас тартады.

      50. Уәкілетті ұйым қайта тексеру немесе бақылау мен қадағалаудың өзге де нысандарын жүргізу жолымен ұсынылған түзету іс-қимылдарының жоспарына сәйкес шетелдік ұйымның сәйкессіздіктерін жоюды бақылауды жүзеге асырады.

      Егер шетелдік ұйым түзету іс-әрекеттерін келісілген мерзімде орындамаса, 2-деңгейдің сертификаттау талаптарына сәйкес келмеуі 1-деңгейдегі сәйкессіздікке айналады және уәкілетті ұйым Сертификатты тану туралы бұрын берілген шешімді кері қайтарып алады немесе шектейді.

      3-деңгейдегі сертификаттау талаптарына сәйкес келмеген жағдайда түзету іс-қимылдарының жоспары талап етілмейді.

      51. Сертификатты тану және сертификатты тану туралы шешімді беру рәсімдерінің жалпы мерзімі 22 (жиырма екі) жұмыс күнін құрайды.

      Қажетті ақпаратты зерделеу, тексеру немесе алу үшін қосымша уақыт қажет болған жағдайда өтінімді қарау мерзімі 22 (жиырма екі) жұмыс күнінен аспайтын мерзімге ұзартылады, бұл туралы тануға өтінімді беруші қарау мерзімін ұзарту туралы шешім қабылданған сәтінен бастап 3 (үш) жұмыс күні ішінде өтінім берушіге хабарлайды.

      52. Сертификатты тану туралы шешім ұсынылған құжаттар және жүргізілген сертификаттық тексеру негізінде беріледі. Уәкілетті ұйым тануға өтінімді алған сәттен бастап 22 (жиырма екі) жұмыс күні ішінде сертификатты тану туралы шешімді беруді немесе беруден дәлелді бас тартуды жүзеге асырады.

      53. Уәкілетті ұйым шетелдік ұйымға:

      1) сертификатты және (немесе) оларда қамтылған деректерді (мәліметтерді) тану туралы шешімді алу үшін шетелдік ұйым ұсынған құжаттардың анық еместігін анықтау;

      2) шетелдік ұйымның және (немесе) Сертификатты тану туралы шешімді беру үшін қажетті ұсынылған материалдардың, объектілердің, деректер мен мәліметтердің осы Қағидалармен немесе сертификаттық талаптармен белгіленген талаптарға сәйкессіздігі;

      3) шетелдік ұйымға қатысты Сертификатты тану туралы шешім беруді талап ететін қызметке немесе қызметтің жекелеген түрлеріне тыйым салу туралы заңды күшіне енген сот шешімі (үкімі) бар болған жағдайларында шетелдік ұйымға Сертификатты тану туралы шешімді беруден бас тартады.

      54. Сертификатты тану туралы шешім бүлінген немесе жоғалған (ұрланған) жағдайда көрсетілген құжаттың қолданысы тоқтатылады. Сертификатты тану туралы шешімнің телнұсқасын алу үшін шетелдік ұйым уәкілетті ұйымға еркін нысанда өтінім жібереді.

      55. Уәкілетті ұйым өтінімді алған сәттен бастап 5 (бес) жұмыс күні мерзімінде Сертификатты тану туралы шешімнің телнұсқасын өтінім берушіге береді, онда оң жақ жоғары бұрышында "Телнұсқа" деген белгісі қойылады.
 9-параграф. Шетелдік ұйымдардың авиациялық техникаға техникалық қызмет көрсету және жөндеу жөніндегі сертификатын тану туралы шешімге өзгерістер және (немесе) толықтырулар енгізу тәртібі

      56. Сертификатты тану туралы шешімге өзгеріс енгізу үшін шетелдік ұйым уәкілетті ұйымға осы Қағидаларға 11-қосымшаға сәйкес нысан бойынша мынадай құжаттарды қоса бере отырып, өтінім береді:

      1) қосымшалары бар шетелдік ұйымның қолданыстағы сертификатының көшірмесі;

      2) авиациялық техникаға техникалық қызмет көрсетуді және жөндеуді ұйымдастыру рәсімдері жөніндегі нұсқаулық қазақ, орыс немесе ағылшын тілдерінде;

      3) Қазақстан Республикасының азаматтық әуе кемесін пайдаланушының осы шетелдік ұйыммен техникалық қызмет көрсету және жөндеу жұмыстарын жүргізу ниетін жазбаша растауы.

      Сертификатты тану туралы бұрын берілген шешім оған өзгеріс енгізілгеннен кейін жарамсыз деп танылады.

      57. Сертификатты тану туралы шешімге өзгерістер және (немесе) толықтырулар мынадай жағдайларда енгізіледі:

      1) шетелдік ұйымның атауын, ұйымдық-құқықтық нысанын немесе заңды мекенжайын өзгерту;

      2) шетелдік ұйым сертификатының қолданылу аясындағы өзгерістер.

      58. Сертификатты тану туралы шешімге өзгерістер енгізу мерзімі:

      1) ұйымның атауы, ұйымдық-құқықтық нысаны немесе заңды мекенжайы өзгерген жағдайларда-бес жұмыс күні;

      2) сертификаттың қолданылу саласы өзгерген жағдайларда-жиырма екі жұмыс күні.
 10-параграф. Шетелдік ұйымдардың авиациялық техникаға техникалық қызмет көрсету және жөндеу жөніндегі сертификатын тану туралы шешімнің қолданылуын тоқтата тұру және кері қайтарып алу тәртібі

      59. Уәкілетті ұйым шетелдік ұйымның сертификатын тану туралы шешімнің қолданылуын шектейді не тоқтата тұрады не кері қайтарып алады:

      1) шетелдік ұйымның сертификаттау талаптары мен шектеулерін сақтамауы;

      2) шетелдік ұйым "Қазақстан Республикасының азаматтық әуе кемелерін техникалық пайдалану және жөндеу қағидаларын бекіту туралы" Қазақстан Республикасы Инвестициялар және даму министрінің 2015 жылғы 30 сәуірдегі № 551 бұйрығын сақтамауы (нормативтік құқықтық актілерді мемлекеттік тіркеу тізілімінде № 11573 болып тіркелген);

      3) Заңның 16-3-бабының ережелеріне сәйкес немесе тексеру кезінде белгіленген ұшу қауіпсіздігіне әсер ететін бірінші деңгейдегі бұзушылықтар анықталғанда;

      4) шетелдік ұйымның жазбаша өтінімі;

      5) тану мерзімінен бір жылғы уақыт аралағында Қазақстан Республикасында пайдаланылатын авиациялық техникада техникалық қызмет және жөндеу жұмыстары болмағанда;

      6) сертификаттың қолданысына шектеулер енгізу, оның қолданылуын тоқтата тұру немесе шетелдік ұйымға сертификат берген мемлекеттің авиациялық өкіметі кері қайтарып алуы.
	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
1-қосымша

	 
	Нысан


	
Алдын ала бағалау өтініші

(азаматтық авиацияның авиациялық техникасына техникалық қызмет көрсету және жөндеу жөніндегі ұйым сертификатын алуға үміткер толтырады)

	
1. Ұйымның ресми атауы.

Ұйымның мекенжайы: пошталық мекенжайы, телефон, факс және электрондық пошта мекенжайы.
	
2. Негізгі қызмет жүзеге асырылатын орынның мекенжайы, оның ішінде телефон, факс және электрондық пошта мекенжайы. Қосымша қызметтік мекенжай: Қызмет түрі:

	
3. Қызметті бастаудың ұсынылатын күні:
	


	
4. Басшылар және негізгі қызметкерлер:

	
Тегі, аты, әкесінің аты
	
Лауазымы
	
Телефон, факс және электрондық пошта

	
5. Ұйымның ұсынылатын мамандануы:

☐ Әуе кемелеріне техникалық қызмет көрсету

☐ Қозғалтқыштарға техникалық қызмет көрсету

☐ Компоненттерге техникалық қызмет көрсету

☐ Мамандандырылған техникалық қызмет көрсету

	
6. Персоналды даярлаудың ұсынылатын түрлері:

	
7. Осы нысанды толтыру және оған қол қою азаматтық авиацияның авиациялық техникасына техникалық қызмет көрсету және жөндеу жөніндегі ұйым сертификатын алуға өтініш беру ниетін білдіреді.

	
Қолы
	
Күні (күні/айы/жылы)
	
Лауазымы және тегі, аты, әкесінің аты



      Алдын ала бағалау өтінішін толтыру жөніндегі нұсқаулық:

      1. Ұйымның ресми атауын, пошталық мекенжайын, телефон, факс нөмірлерін және электрондық пошта мекенжайын көрсету қажет. Егер ұйым ресми атауынан өзгеше атаумен қызмет атқаратын болса, оны да көрсету қажет. 

      2. Көрсетілген мекенжай негізгі қызмет жүзеге асырылатын нақты орналасқан жерге қатысты болуы тиіс. Осы жерде Қазақстан Республикасының заңнамасына сәйкес құрылған басшылықтың қызметтік үй-жайлары орналасады. Егер мекенжай 1-тармақта көрсетілген мекенжаймен сәйкес келсе, "сол мекенжай" деп көрсету қажет. Қосымша қызметтік мекенжайларды және сол мекенжайларда жүзеге асырылатын қызмет түрлерін көрсету қажет. 

      3. Техникалық қызмет көрсетуді бастау жоспарланған шамамен күнін көрсету қажет. 

      4. Басшылар мен негізгі қызметкерлердің тегі, лауазымы, телефон нөмірлері және өзге де байланыс деректерін көрсету қажет. 

      5. Төменде ұсынылған техникалық қызмет көрсету ұйымының мамандануын көрсету қажет. Қолданылатын барлық тиісті тармақтарды белгілеу қажет:

      □ Әуе кемелеріне техникалық қызмет көрсету. Ірі әуе кемелері, шағын әуе кемелері, тікұшақтар, әуе кемелерінің өзге түрлері (мысалы, планерлер, аэростаттар, дирижабльдер, жеңіл спорттық әуе кемелері және т.б.).

      □ Қозғалтқыштарға техникалық қызмет көрсету. Қозғалтқыш санаттарын көрсету (мысалы, поршеньді, газтурбиналық және электрлік).

      □ Компоненттерге техникалық қызмет көрсету. Қызмет көрсетілетін борттық жүйе санатын сәйкестендіру үшін ASD/ATA S1000D спецификацияларындағы стандартты нөмірлеу жүйесінің (SNS) кодын көрсету.

      □ Мамандандырылған техникалық қызмет көрсету. Мамандандырылған техникалық қызмет көрсетуді орындау үшін қажетті бекіту сыныбын келесі санаттар бойынша көрсету: композициялық материалдардан жасалған компоненттерге техникалық қызмет көрсету, беттерді өңдеу (мысалы, құммен тазалау), гальваникалық қаптау, бояу, бұзбайтын бақылау, дәнекерлеу және мемлекетпен қабылданған/бекітілген өзге де арнайы жұмыстар. 

      6. Қызмет көрсетілетін әуе кемелерінің түрлерін, сондай-ақ сұратылатын мамандануына сәйкес сапаны бақылау персоналын, сертификаттаушы персоналды және техникалық қызмет көрсетуге қатысатын өзге қызметкерлерді даярлау түрлерін көрсету қажет. 

      7. Алдын ала бағалау өтінішіне жауапты басшының қол қоюы авиациялық техникаға техникалық қызмет көрсету және жөндеу жөніндегі ұйымды сертификаттауға өтініш беру ниетін білдіреді.
	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
2-қосымша

	 
	Нысан


 Өтінім
	
1. Авиациялық техникаға техникалық қызмет көрсету және жөндеу (бұдан әрі – ТҚ және Ж) жөніндегі ұйымның атауы:
	


	
2. Өтініш беру себебі (керектісін таңдау):
	


	
АТ ТҚ және Ж жөніндегі ұйымның сертификатын алуға алғашқы сертификаттау
	
□

	
АТ ТҚ және Ж жөніндегі ұйымның сертификатының қолданылу мерзімін ұзарту
	
□

	
АТ ТҚ және Ж жөніндегі ұйымының сертификатының қолданылу саласын өзгерту
	
□

	
АТ ТҚ және Ж жөніндегі ұйымның атауын, ұйымдық-құқықтық нысанын немесе заңды мекенжайын өзгерту
	
□

	
3. Өндірістік базаның орналасқан жері: 
	


	
4. АТ ТҚ және Ж жөніндегі ұйымның желілік станциялардың мекенжайы мен орналасқан жері:
	


	
5. Телефон:
	


	
6. Есеп айырысу шоты:
	


	
7. Бизнес-сәйкестендіру нөмірі (БСН): 
	


	
8. Электрондық мекен-жайы:
	


	
9. Төменде көрсетілген қызмет түрлерін келесі авиациялық техникада орындау құқығына техникалық қызмет көрсету және жөндеу ұйымын сертификаттауды жүргізуді сұраймын:

	
Класс
	
Рұқсат 
	
Шектеулер 
	
Мерзімді техникалық жұмыстар 
	
Жедел техникалық жұмыстар 

	
Әуе кемелері
	

	

	

	


	
Авиациялық қозғалтқыштар
	

	


	
Маршты авиациялық қозғалтқыштар мен қосалқы күштік қондырғыларды қоспағанда, компоненттер
	

	


	
Арнайы жұмыс түрлері
	

	


	
10. АТ ТҚ және Ж жөніндегі ұйымның рәсімдер бойынша Басшылықтың тексерудің белгіленуі, нөмірі және тексеру күні:
	


	
11. Сапаны (стандарттарға сәйкестікті) бақылауға жауапты басшының Тегі, Аты, Әкесінің аты (бар болған жағдайда):
	


	
16. Өтініш беруші тұлғаның декларациясы:

Осымен цифрлық жүйелерде қамтылған, заңмен қорғалатын құпияны құрайтын мәліметтерді пайдалануға келісімімді растаймын және Қазақстан Республикасының әуе кеңістігін пайдалану және авиация қызметі саласындағы заңнамасының талаптарын сақтауға міндеттенемін.

Сондай-ақ авиациялық техниканы техникалық қызмет көрсету және жөндеу ұйымының Қазақстан Республикасының авиациялық техниканы техникалық қызмет көрсету және жөндеу ұйымдары үшін белгіленген сертификаттау талаптарына сәйкес келетінін және осы сәйкестікті қолдайтынын растаймын.

	
12. Ұсынылған мәліметтердің толықтығы мен дұрыстығын растаймын.

	
13. Өтініш беруші өтінімді электрондық цифрлық қолтаңбамен куәландырады

	
14. Берілген күні:


	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
3-қосымша

	 
	Нысан


 Авиациялық техникаға техникалық қызмет көрсету және оны жөндеу жөніндегі ұйымның басшы құрамы туралы мәліметтер

      1. Авиациялық техникаға техникалық қызмет көрсету және оны жөндеу жөніндегі ұйымның бағаны

      Басқару персоналын көрсету:
	
Ұйымның бірінші басшысы
	
Авиациялық техникаға техникалық қызмет көрсету және жөндеу жөніндегі функцияларды орындау үшін ұйымның жұмысын қамтамасыз етуге жауапты басшы персонал
	
Ұшу қауіпсіздігі жөніндегі инспекция басшысы (ұшу қауіпсіздігі жөніндегі басшы), ұшу қауіпсіздігін басқару жүйесін енгізуге және оның тиімді жұмыс істеуіне жауапты
	
Сапа жүйесін (сәйкестікті мониторингтеу) қамтамасыз етуге жауапты басшы персонал



      2. Тегі Аты Әкесінің аты (болған жағдайда):

      3. Авиациялық техникаға техникалық қызмет көрсету және оны жөндеу жөніндегі ұйымның лауазымы:

      4. Азаматтық авиация саласындағы біліктілік:

      5. Азаматтық авиация саласындағы жұмыс тәжірибесі:

      6. Авиациялық техникаға техникалық қызмет көрсету және оны жөндеу жөніндегі ұйымның атауы:

      7. Авиациялық техникаға техникалық қызмет көрсету және оны жөндеу жөніндегі ұйым сертификатының нөмірі.

      Авиациялық техникаға техникалық қызмет көрсету және жөндеу жөніндегі ұйымның бірінші басшысы

      Тегі Аты Әкесінің аты (бар болса)
	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
4-қосымша


 "Азаматтық авиацияның авиациялық техникасына техникалық қызмет көрсету және оны жөндеу ұйымына сертификат беру" мемлекеттік қызметті көрсетуге қойылатын негізгі талаптар тізбесі
	
Мемлекеттік қызметтің атауы "Азаматтық авиацияның авиациялық техникасына техникалық қызмет көрсету және оны жөндеу ұйымына сертификат беру"

Мемлекеттік көрсетілетін қызметтің кіші түрінің атауы: жоқ

	
1
	
Көрсетілетін қызметті берушінің атауы
	
"Қазақстанның авиациялық әкімшілігі" акционерлік қоғамы

	
2
	
Мемлекеттік көрсетілетін қызметті және оның кіші түрін (бар болған жағдайда) ұсыну тәсілдері
	
"цифрлық үкімет" порталы

	
3
	
Мемлекеттік қызметті және оның кіші түрін (бар болған жағдайда) көрсету мерзімі
	
1. Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымның сертификатын беру мерзімі - 22 (жиырма екі) жұмыс күні.

Өтініш берушіде әртүрлі қалаларда орналасқан өндірістік қызметтің екіден астам орны болған жағдайда, қарау мерзімі 22 (жиырма екі) жұмыс күніне ұзартылады және/немесе өтініш берушіге анықталған сәйкессіздіктерді жою талап етілетін жағдайларда, қарау мерзімі осы Қағидалардың 23-тармағына сәйкес түзету іс-қимылдары жоспарында көрсетілген мерзімге ұзартылады, ол туралы қарау мерзімін ұзарту туралы шешім қабылданған сәттен бастап 3 (үш) жұмыс күні ішінде өтініш берушіге хабарланады.

2. Азаматтық авиацияның авиациялық техникасына техникалық қызмет көрсету және жөндеу жөніндегі ұйымның бұрын берілген сертификатының қолданылу мерзімі өткеннен кейін кезекті сертификаттауды жүргізу мерзімі - 22 (жиырма екі) жұмыс күні.

Өтініш берушіде әртүрлі қалаларда орналасқан өндірістік қызметтің екіден астам орны болған жағдайда, қарау мерзімі 22 (жиырма екі) жұмыс күніне ұзартылады және/немесе өтініш берушіге анықталған сәйкессіздіктерді жою талап етілетін жағдайларда, қарау мерзімі осы Қағидалардың 23-тармағына сәйкес түзету іс-қимылдары жоспарында көрсетілген мерзімге ұзартылады, ол туралы қарау мерзімін ұзарту туралы шешім қабылданған сәттен бастап 3 (үш) жұмыс күні ішінде өтініш берушіге хабарланады.

3. Азаматтық авиацияның авиациялық техникасына техникалық қызмет көрсету және жөндеу жөніндегі ұйымның сертификатына өзгерістер және (немесе) толықтырулар енгізу мерзімі:

1) ұйымның атауы, ұйымдық-құқықтық нысаны немесе заңды мекенжайы өзгерген жағдайларда – 5 (бес) жұмыс күні;

2) сертификаттың қолданылу саласы өзгерген жағдайларда – 22 (жиырма екі) жұмыс күні. Өтініш берушіде әртүрлі қалаларда орналасқан өндірістік қызметтің екіден астам орны болған жағдайда, қарау мерзімі 22 (жиырма екі) жұмыс күніне ұзартылады және / немесе өтініш берушіге анықталған сәйкессіздіктерді жою талап етілетін жағдайларда, қарау мерзімі осы Қағидалардың 23-тармағына сәйкес түзету іс-қимылдары жоспарында көрсетілген мерзімге ұзартылады, ол туралы қарау мерзімін ұзарту туралы шешім қабылданған сәттен бастап 3 (үш) жұмыс күні ішінде өтініш берушіге хабарланады.

	
4
	
Мемлекеттік қызметті және оның кіші түрін (бар болған жағдайда) көрсету нысаны
	
Цифрландырылған (ішінара цифрландырылған)

Мемлекеттік қызметтер және оның кіші түрін (бар болған жағдайда) көрсету нәтижесі
	
Авиациялық техникаға техникалық қызмет көрсету және оны жөндеу жөніндегі ұйымның сертификатын беру, авиациялық техникаға техникалық қызмет көрсету және жөндеу жөніндегі ұйымның сертификатына өзгерістер енгізу немесе мемлекеттік қызмет көрсетуден бас тарту туралы дәлелді жауап.

Мемлекеттік қызмет және оның кіші түрін (бар болған жағдайда) көрсету кезінде көрсетілетін қызметті алушыдан алынатын төлемақы мөлшері және Қазақстан Республикасының заңнамасында көзделген жағдайларда оны алу тәсілдері
	
Азаматтық авиацияның авиациялық техникасына техникалық қызмет көрсету және оны жөндеу ұйымына сертификат беру – "Қазақстан Республикасының әуе кеңістігін пайдалану және авиация қызметі туралы" Қазақстан Республикасы Заңының 16-бабының 3-тармағына және "Азаматтық авиация саласындағы төлем мөлшерлемелерін бекіту туралы" Қазақстан Республикасы Индустрия және инфрақұрылымдық даму министрінің 2023 жылғы 17 наурыздағы № 167 бұйрығына (Нормативтік құқықтық актілерді мемлекеттік тіркеу тізілімінде № 32089 болып тіркелген) сәйкес ақылы.

Мемлекеттік корпорацияның қызмет көрсетушісінің және цифрлық объектілердің жұмыс кестесі
	
1) портал – жөндеу жұмыстарын жүргізуге байланысты техникалық үзілістерді қоспағанда, тәулік бойы (көрсетілетін қызметті алушы Қазақстан Республикасының еңбек заңнамасына сәйкес жұмыс уақыты аяқталғаннан кейін, демалыс және мереке күндері жүгінген кезде өтінішті қабылдау және мемлекеттік қызмет көрсету нәтижесін беру келесі жұмыс күні жүзеге асырылады);

2) көрсетілетін қызметті беруші – Қазақстан Республикасының еңбек заңнамасына сәйкес демалыс және мереке күндерінен басқа, дүйсенбіден бастап жұманы қоса алғанда, сағат 13.00-ден 14.00-ға дейінгі түскі үзіліспен сағат 08.00-ден 17.00-ға дейін

Мемлекеттік қызмет және оның кіші түрін (бар болған жағдайда) көрсету үшін көрсетілетін қызметті алушыдан талап етілетін құжаттар мен мәліметтердің тізбесі
	
Тұлғаны мемлекеттік тіркеу (қайта тіркеу) туралы анықтаманы, жеке басты куәландыратын құжаттар туралы, дара кәсіпкер ретінде мемлекеттік тіркеу туралы, азаматтық әуе кемесін мемлекеттік тіркеу туралы, пайдаланушы сертификаты, авиациялық жұмыстарды орындау құқығына куәлік, ұшуды орындау құқығына куәлік туралы мәліметтерді азаматтық авиацияның авиациялық техникасына техникалық қызмет көрсету және жөндеу жөніндегі ұйымның сертификаттарын беру үшін уәкілетті ұйым "цифрлық үкіметтің" шлюзі арқылы тиісті мемлекеттік цифрлық жүйелерден алады.

1. Азаматтық авиацияның авиациялық техникасына техникалық қызмет көрсету және жөндеу жөніндегі ұйымның сертификатын алу үшін (бастапқы сертификаттау, бұрын берілген сертификаттың қолданылу мерзімін ұзарту және сертификаттың қолданылу саласын өзгерту кезінде) осы қағидаларға 2-қосымшаға сәйкес нысан бойынша мынадай құжаттарды қоса бере отырып, электрондық цифрлық қолтаңбамен қол қойылған өтінім беріледі:

1) азаматтық авиацияның авиациялық техникасына техникалық қызмет көрсету және жөндеу жөніндегі ұйымның құрылтай құжаты (бастапқы сертификаттау кезінде);

2) авиациялық техникаға техникалық қызмет көрсету және оны жөндеу жөніндегі ұйымның рәсімдері жөніндегі нұсқаулықтың (бұдан әрі - нұсқаулық) электрондық көшірмесі (сертификаттаушы персоналдың тізбесін қоса алғанда);

3) авиациялық техникаға техникалық қызмет көрсету және оны жөндеу жөніндегі ұйымның басшы құрамы туралы мәліметтердің электрондық көшірмесі;

4) уәкілетті ұйымның қызметі үшін төлемді растайтын құжаттың электрондық көшірмесі;

5) бірінші басшы қол қойған сәйкестік туралы өтініш;

6) іс-шаралар жоспары;

7) сапа бойынша нұсқаулықтың электрондық көшірмесі (егер ол нұсқаулыққа енгізілмеген болса);

8) ұшу қауіпсіздігін басқару жөніндегі нұсқаулықтың электрондық көшірмесі (егер ол нұсқаулыққа енгізілмеген болса)

9) авиациялық техникаға техникалық қызмет көрсету және жөндеу жөніндегі персоналды кәсіптік даярлау бағдарламасының электрондық көшірмесі (егер ол нұсқаулыққа енгізілмеген болса)

2. Азаматтық авиацияның авиациялық техникасына техникалық қызмет көрсету және жөндеу жөніндегі ұйымның сертификатына өзгерістер және (немесе) толықтырулар енгізу үшін ұйымның атауы, ұйымдық-құқықтық нысаны немесе заңды мекенжайы өзгерген кезде осы Қағидаларға 2-қосымшаға сәйкес нысан бойынша электрондық цифрлық қолтаңбамен қол қойылған өтінім мынадай құжаттармен қоса беріледі:

1) авиациялық техникаға техникалық қызмет көрсету және оны жөндеу жөніндегі ұйымның рәсімдері жөніндегі нұсқаудың электрондық көшірмесі.

Қазақстан Республикасының заңдарында белгіленген мемлекеттік қызмет және оның кіші түрін (бар болған жағдайда) көрсетуден бас тарту үшін негіздер
	
1) көрсетілетін қызметті алушының мемлекеттік қызметті алу үшін ұсынған құжаттардың және (немесе) олардағы деректердің (мәліметтердің) анық еместігін анықтау;

2) көрсетілетін қызметті алушының және (немесе) мемлекеттік қызметті көрсету үшін қажетті ұсынылған материалдардың, объектілердің, деректер мен мәліметтердің осы Қағидалардың талаптарына, Қазақстан Республикасы Азаматтық әуе кемелерінің ұшуға жарамдылығы нормаларының, Заңның немесе осы Қағидалардың талаптарына сәйкес келмеуі;

3) көрсетілетін қызметті алушыға қатысты белгілі бір мемлекеттік қызметті алуды талап ететін қызметке немесе жекелеген қызмет түрлеріне тыйым салу туралы заңды күшіне енген сот шешімі (үкімі) болған жағдайда;

4) көрсетілетін қызметті алушының мемлекеттік қызмет көрсету үшін талап етілетін, "Дербес деректер және оларды қорғау туралы" Қазақстан Республикасы Заңының 8-бабына сәйкес берілетін қолжетімділігі шектеулі дербес деректерге қол жеткізуге келісімі болмауы бойынша мемлекеттік қызметтерді көрсетуден бас тартады.

Мемлекеттік көрсетілетін қызметтің ерекшеліктерін және оның кіші түрлерін (бар болған жағдайда), оның ішінде электрондық нысанда және Мемлекеттік корпорация арқылы көрсетілетінін ескере отырып қойылатын өзге де талаптар
	
Мемлекеттік қызмет көрсету орындарының мекенжайлары интернет-ресурста орналастырылған: "Қазақстанның авиациялық әкімшілігі" акционерлік қоғамы www.​caa.​gov.​kz Көрсетілетін қызметті алушының алу мүмкіндігі бар:

ЭЦҚ болған жағдайда портал арқылы электрондық нысанда мемлекеттік қызмет көрсету;

Мемлекеттік қызмет көрсету тәртібі мен мәртебесі туралы ақпаратты қашықтықтан қол жеткізу режимінде порталдағы "жеке кабинеті", сондай-ақ мемлекеттік қызметтер көрсету мәселелері жөніндегі бірыңғай байланыс орталығы арқылы алуға болады.

Мемлекеттік қызметтер көрсету мәселелері жөніндегі бірыңғай байланыс орталығының телефоны: 1414, 8 800 080 7777.


	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
5-қосымша

	 
	Нысан


 Дәлелді бас тарту

      "Қазақстанның авиациялық әкімшілігі" акционерлік қоғамы Сіздің өтініміңізді жылдың [өтінім күнінен] № [өтінім нөмірі] бастап қарап, ____________________________ бас тарту туралы хабарлайды.

      [Бас тарту себебі].

      Уәкілетті ұйымның лауазымды тұлғасы

      немесе оны алмастыратын тұлға (Тегі Аты Әкесінің аты бар болған жағдайда) (электрондық цифрлық қолтаңба)
	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
6-қосымша

	 
	Нысан


 Азаматтық авиацияның авиациялық техникасына техникалық қызмет көрсету және оны жөндеу жөніндегі ұйымның қызмет аясы
	
Класс
	
Рұқсат
	
Шектеулер
	
Кезеңдік техникалық қызмет көрсету
	
Жедел техникалық қызмет көрсету

	
	
Санаты
	
Авиациялық техниканың үлгісі немесе жұмыс түрі
	
	
	

	
Әуе кемелері
	
А1
	
Ұшу массасы 5700 кг асатын ұшақтар
	
Әуе кемесінің үлгісі немесе тобы, әзірлеушілері, отбасылығы және/немесе орындалатын техникалық қызмет көрсету түрлері көрсетіледі
	

	


	
	
А2
	
Ұшу массасы 5700 кг аспайтын ұшақтар
	
	

	


	
	
А3
	
Тікұшақтар
	
	

	


	
	
А4
	
А1, А2 және А3 санаттарына қатысы жоқ әуе кемелері
	
	

	


	
Авиациялық қозғалтқыштар
	
В1
	
Газтурбиналық қозғалтқыштар (ГТҚ)
	
Газтурбиналық қозғалтқыштардың үлгісі немесе тобы, әзірлеушілері, отбасылығы және/немесе орындалатын техникалық қызмет көрсету түрлері көрсетіледі

	
	
В2
	
Поршеньді қозғалтқыштар (ПҚ)
	
Поршеньді қозғалтқыштардың үлгісі немесе тобы, әзірлеушілері, отбасылығы және/немесе орындалатын техникалық қызмет көрсету түрлері көрсетіледі

	
	
В3
	
Қосалқы күш қондырғылары (ҚКҚ)
	
Қосалқы күш қондарығылары үлгісі немесе тобы, әзірлеушілері, отбасылығы және/немесе орындалатын техникалық қызмет көрсету түрлері көрсетіледі

	
Авиациялық марштық қозғалтқышты және жиынтықта қосалқы күш қондырғысынан басқа құрастырылған құрауыштар
	
Американың Әуе көлігі қауымдастығының коды

	

	
С1
	
Кабинадағы ауа қысымын баптау және реттеу жүйесі
	
Әуе кемесінің үлгісін және\немесе құрауышын әзірлеушілері, не нақты құрауыштары және\немесе тоғысқан сілтемелер рәсімдер және\немесе орындалатын техникалық қызмет көрсету түрлері бойынша нұсқаудағы өндірістік мүмкіндіктердің тізбесімен көрсетіледі
	
021

	

	
С2
	
Автопилоттар
	
	
022

	

	
С3
	
Байланыс және навигация жабдығы
	
	
023, 034

	

	
С4
	
Есіктер мен люктер
	
	
052

	

	
С5
	
Электр жабдықтау жүйесі
	
	
024

	

	
С6
	
Тұрмыстық және арнайы жабдық
	
	
025, 038, 045

	

	
С7
	
Қозғалтқыш және қосалқы күш қондырғыларының жүйесі
	
	
049, 071 бастап 083 бойынша

	

	
С8
	
Әуе кемесін басқару жүйесі
	
	
027, 055, 057.40 бастап 057.70 бойынша

	

	
С9
	
Отын жүйесі - планер
	
	
028

	

	
С10
	
Тікұшақтардың тасушы бұрамалары
	
	
062, 064, 066, 067

	

	
С11
	
Тікұшақтардың трансмиссиялары
	
	
063, 065

	

	
С12
	
Гидрожүйелер
	
	
029

	

	
С13
	
Құрал жабдықтар
	
	
031

	

	
С14
	
Шассийлер
	
	
032

	

	
С15
	
Оттегі жабдығы
	
	
035

	

	
С16
	
Әуе бұрамалары
	
	
061

	

	
С17
	
Пневмо жүйесі
	
	
036, 037

	

	
С18
	
Мұздануға қарсы және өртке қарсы жүйелер
	
	
026, 030

	

	
С19
	
Терезелер
	
	
056

	

	
С20
	
Планер конструкциясы
	
	
053, 054, 057.10, 057.20, 57.30

	
Арнайы жұмыс түрлері
	
D1
	
Бұзбайтын бақылау
	
Нақты жұмыстар немесе жұмыс түрлері және қызметтер көрсетіледі.


	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
7-қосымша

	 
	Нысан


 Сертификаттық (шығу) зерттеп-қарау актісі

      1. Актіні жасау күні, уақыты және орны:

      2. Авиациялық техникаға техникалық қызмет көрсету және жөндеу жөніндегі ұйымды (бұдан әрі – АТ ТҚ және Ж жөніндегі ұйым) сертификаттау тексеруін жүргізу негіз болған бұйрықтың күні мен нөмірі:

      3. Тексеруді жүргізген адамның тегі, аты, әкесінің аты (бар болса) және лауазымы:

      4. Сертификаттық тексеру жүргізу кезеңі:

      5. Сертификаттық тексеру жүргізілетін орын:

      6. АТ ТҚ және Ж жөніндегі ұйымның атауы:

      7. АТ ТҚ және Ж жөніндегі ұйымның қызмет саласы:

      8. Тексеру нәтижелері, оның ішінде анықталған бұзушылықтар, олардың сипаты туралы мәліметтер:

      9. Тексерілетін жеке немесе заңды тұлғаның, сондай-ақ тексеру жүргізу кезінде қатысқан адамдардың актісімен танысу немесе танысудан бас тарту туралы мәліметтер, олардың қолдары немесе қол қоюдан бас тарту туралы жазба;

      10. Тексеру жүргізген лауазымды адамның қолы.
	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
8-қосымша

	 
	Нысан


 Түзету әрекеттерінің жоспары
	
Тармақ
	
Нормативтік-құқықтық актінің талабы
	
Ескертулер

(сәйкессіздіктер)
	
Сәйкессіздік деңгейі
	
Түзету әрекеттері
	
Жою мерзімі
	
Құжаттар
	
Жабылу күні

	
	
	
	
	
Жедел әрекеттер
	
Пайда болу себептері
	
Түзету әрекеттері
	
Ескертудің қайталануын болдырмау жөніндегі іс-шаралар
	

	

	


	
1
	
2
	
3
	
4
	
5
	
6
	
7
	
8
	
9
	
10
	
11

	

	

	

	

	

	

	

	

	

	

	



	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
9-қосымша

	 
	Нысан


 Таңба Уәкілетті ұйымның атауы
	
Қазақстан Республикасы азаматтық авиация саласындағы уәкілетті ұйымының атауы, адресі, телефоны, e-mail, Интернет адресі
	
Наименование уполномоченной организацией в сфере гражданской авиации Республики Казахстан, адрес, телефон, e-mail, Интернет адрес
	
Name of Civil Aviation Authorized Organization Republic of Kazakhstan Address, telefone, e-mail, the Internet address

	
Авиациялық техникаға техникалық қызмет көрсету және жөндеу жөніндегі ұйымның сертификаты

Сертификат организации по техническому обслуживанию и ремонту авиационной техники

Certificate of Aircraft Maintenance Organization

№ QZ.​145.​XXXX

	
20__ ж "__" _____берілді.

Выдан "__" ___ 20__ г.

Date of issue "__" ___ 20__
	


	
Қолданылу мерзімі 20__жылғы

"__"___ дейін

Срок действия до "__" __ 20__ г.

Valid till "__" __ 20__
	


	
Ұйымның атауы:

Наименование организации:

Name of Organization:
	


	
Заңды мекенжайы:

Юридический адрес:

Legal address:
	


	
Өндірістік қызмет орны:

Место производственной деятельности:

Place of production:
	




      Осы Сертификат авиациялық техникаға техникалық қызмет көрсету және жөндеу жөніндегі ұйым сертификаттау талаптарына және техникалық қызмет көрсететін ұйымның қызметі жөніндегі нұсқауына сәйкес келетінін куәландырады.

      Настоящий сертификат удостоверяет, что организация по техническому обслуживанию и ремонту авиационной техники соответствует сертификационным требованиям и соблюдает процедуры, установленные Руководством по процедурам организации технического обслуживания и ремонту авиационной техники.

      This certificate confirms that the organization for maintenance and repair of aircraft meets the certification requirements and follows the procedures Manual for the procedures for the organization of maintenance and repair of the aviation equipment.

       Азаматтық авиация саласындағы уәкілетті ұйымның бірінші басшысы не оның орнындағы адам

      Первый руководитель уполномоченной организации в сфере гражданской авиации либо лицо, его замещающее

      The General Director of the authorized civil aviation organization or the person substituting for him/her 

      (электрондық цифрлық қолтаңба) (Тегі Аты Әкесінің аты (бар болған жағдайда))
	 
	Авиациялық техникаға
техникалық қызмет көрсету
және оны жөндеу жөніндегі
ұйымның сертификатына
қосымша

	 
	Приложение к сертификату
организации по техническому
обслуживанию и ремонту
авиационной техники
Appendix to certificate of
aircraft maintenance organisation
№ _______


 Сертификаттың қолданылу аясы Область действия сертификата Terms of Approval
	
Класс/Class
	
Рұқсат беру /Допуск/Rating
	
Шектеулер / Ограничения/ Limitation
	
Мерзімді техникалық жұмыстар / Периодические технические работы/Base maintenance
	
Жедел техникалық жұмыстар / Оперативные технические работы / Line maintenance

	
	
Категория / Category
	
Авиациялық техника түрі немесе жұмыс түрі / Тип авиационной техники или вид работ / Type of aircraft or

type of work
	
	
	


	
Әуе кемелері / Воздушные суда/ Aircraft
	

	

	

	

	


	
Авиациялық қозғалтқыштар / Авиационные двигатели/ Engines
	

	

	


	
Қадамдық авиациялық қозғалтқыштарды және жиынтықтағы қосалқы күштік қондырғыны қоспағанда, компоненттер / Компоненты, за исключением маршевых авиационных двигателей и вспомогательной силовой установки в сборе/Components other than complete engines are APUs
	
Американың әуе көлігі қауымдастығының коды / Код по Ассоциации Воздушного транспорта Америки/ATA Codеs

	
Арнайы жұмыс түрлері / Специальные виды работ/ Specialised Services
	

	

	




      Сертификаттың қолданылу саласы авиациялық техникаға техникалық қызмет көрсету және жөндеу жөніндегі ұйымның рәсімдері жөніндегі бекітілген нұсқаулыққа сәйкес техникалық қызмет көрсету бойынша орындалатын жұмыстардың көлемімен шектеледі. 

      Область действия сертификата ограничена объемом выполняемых работ по техническому обслуживанию согласно утвержденному Руководству по процедурам организации по техническому обслуживанию и ремонту авиационной техники.

      Certificate scope is limited to the work scope in accordance with the approved Maintenance organization exposition Руководство по процедурам организации по техническому обслуживанием и ремонту авиационной техники/ Maintenance organisation exposition 

      Нұсқаулықтың сілтеме нөмірі / Ссылочный номер руководства / Exposition Reference number

      Нұсқаулықтың өзгерген күні мен нөмірі / 

      Дата и номер изменения руководства / Date & revision number of exposition

      Азаматтық авиация саласындағы уәкілетті ұйымның бірінші басшысы не оның орнындағы адам

      Первый руководитель уполномоченной организации в сфере гражданской авиации либо лицо, его замещающее

      The General Director of the authorized civil aviation organization or the person substituting for him/her 

      (электрондық цифрлық қолтаңба) (Тегі Аты Әкесінің аты (бар болған жағдайда))
	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
10-қосымша

	 
	Нысан


 Қазақстан Республикасы азаматтық авиация саласындағы уәкілетті ұйымның атауы, мекенжайы, телефоны, e-mail, Интернет мекенжайы Наименование уполномоченной организации в сфере гражданской авиации Республики Казахстан, адрес, телефон, e-mail, Интернет адрес Name of Civil Aviation Authorized organization Republic of Kazakhstan Address, telefone, e-mail, the Internet address Сертификаттың арамдылығын тану туралы рұқсаты Решение о признании действительным Сертификата Decision to Recognize a valid Certificate

      __________________берілді

      Выдано _______________

      Issued to _______________

      "Қазақстан Республикасының әуе кеңістігін пайдалану және авиация қызметі туралы" Заңның 48-бабының 5-тармағына сәйкес "Қазақстанның авиациялық әкімшілігі" АҚ ___________________________берген № __________ Авиациялық техникаға техникалық қызмет көрсету және жөндеу жөніндегі шетелдік ұйымның сертификаты "Сертификаттың жарамдылығын тану туралы рұқсатына қосымшада" көрсетілген шектелеулермен жарамды деп таниды. Осы рұқсат "Сертификатты жарамды деп тану туралы шешімнің қосымшасында" көрсетілген шектеулерге қатысты жоғарыда аталған сертификаттың қолданылу саласына өзгерістер енгізілген немесе сертификат тоқтатылған, кері қайтарылған жағдайларды қоспағанда жоғарыда аталған сертификаттың қолданылу мерзіміне жарамды.

      Согласно пункту 5 статьи 48 Закона Республики Казахстан "Об использовании воздушного пространства Республики Казахстан и деятельности авиации", АО "Авиационная Администрация Казахстана" признает действительным, выданный ______________________________________, Сертификат иностранной организации по техническому обслуживанию и ремонту авиационной техники № ________________, с ограничениями, указанными в "Приложении к Решению о признании действительным Сертификата". Настоящее Решение действительно на срок действия вышеуказанного сертификата за исключением случаев, когда сертификат приостановлен, отозван или внесены изменения в область действия вышеуказанного сертификата, касающиеся ограничений, указанных в "Приложении к Решению о признании действительным Сертификата".

      According to Item 5 of Article 48 of the Law "on the Use of the Airspace of the Republic of Kazakhstan and Aviation Activities", "Aviation Administration of Kazakhstan" JSC recognizes a valid Certificate of foreign organization for maintenance and repair of aviation equipment № __________________ issued by ___________________________________________________ with the limitations specified in the "Appendix to the Decision to Recognize a valid Certificate". This Decision is valid for the period of validity of the above certificate, unless the certificate is suspended, revoked or changes have been made to the terms of approval of the above certificate concerning the limitations specified in the "Appendix to the Decision to Recognize a valid Certificate".

      Қолданылу мерзімі / Срок действия до / Valid till:

      Азаматтық авиация саласындағы уәкілетті ұйымның бірінші басшысы не оның орнындағы адам

      Первый руководитель уполномоченной организации в сфере гражданской авиации либо лицо, его замещающее

      The General Director of the authorized civil aviation organization or the person substituting for him/her 

      Тегі Аты Әкесінің аты (бар болған жағдайда) Қолы

      Берілген күні / Дата выдачи / Date of issue:

      № __________ Сертификаттың

      жарамдылығын тану туралы

      рұқсатына қосымша

      Приложение к Решению о

      признании действительным

      Сертификата № ___________

      Appendix to the Decision to recognize

      a valid Certificate

      № ____________
	
Класс / Class
	
Рұқсат беру / Допуск / Rating
	
Шектеулер / Ограничения / Limitations
	
Кезеңдік техникалық қызмет көрсету / Периодическое техническое обслуживание / Base maintenance
	
Жедел техникалық қызмет көрсету / Оперативное техническое обслуживание / Line maintenance

	
	
Санаты / Категория / Category
	
Авиациялық техника түрі немесе жұмыс түрі /

Тип авиационной техники или вид работ /

Type of aircraft or

type of work
	
	
	

	
Әуе кемелері/ Воздушные суда/ Aircraft
	

	

	

	

	




      Қолданылу мерзімі / Срок действия до / Valid till:

      Азаматтық авиация саласындағы уәкілетті ұйымның бірінші басшысы не оның орнындағы адам

      Первый руководитель уполномоченной организации в сфере гражданской авиации либо лицо, его замещающее

      The General Director of the authorized civil aviation organization or the person substituting for him/her 

      Тегі Аты Әкесінің аты (бар болған жағдайда) Қолы
	 
	Азаматтық авиацияның
авиациялық техникасына
техникалық қызмет көрсету
және оны жөндеу жөніндегі
ұйымды сертификаттау және
сертификат беру қағидаларына
11-қосымша

	 
	Нысан


	
Өтінім / Application

	
1. Шетелдік авиациялық техникаға техникалық қызмет көрсету

және жөндеу (бұдан әрі – АТ ТҚ және жөндеу) жөніндегі ұйымның атауы: /

Name of Approved Maintenance Organisation (AMO):
	


	
2. Өтініш беру себебі (керектісін таңдау)/ Reason for submitting the application (please select the appropriate option):
	


	
Шетелдік ұйымның сертификатын тану туралы шешімді алу үшін бастапқы өтінім / Initial application for obtaining the Decision on the recognition of the organization’s certificate
	
□

	
Жарамдылық мерзімі өткеннен кейін танылған сертификатты ұзарту туралы жоспарлы өтінім / Application for renewal of the recognized certificate upon expiration
	
□

	
Танылған сертификатты бекіту көлемін өзгерту / 

Change to the scope of approval of the recognized certificate
	
□

	
Танылған куәліктің атауына, ұйымдық-құқықтық нысанына немесе заңды мекенжайына өзгерістер / Changes to the name, organizational and legal form, or legal address of the foreign maintenance organization
	
□

	
3. Ұйымның тіркеу орны және тіркеу нөмірі (шифр)/ 

Place of business and legal address:
	


	
4. Өндірістік базаның мекен-жайы мен орналасқан жері: / 

Address and location of the main maintenance facility: 
	


	
5. АТ ТҚ және Ж жөніндегі ұйымның желілік станциялардың мекенжайы мен орналасқан жері /

Address and location of line maintenance stations:
	


	
6. Телефон / Phone number:
	


	
7. Есеп айырысу шоты / Payment account:
	


	
8. Бизнес-сәйкестендіру нөмірі / Business identification number: 
	


	
9. Электрондық мекен-жайы / email address:
	


	
10. АТ ТҚК және Ж бойынша шетелдік ұйымның сертификатының нөмірі және берілген күні / 

Reference and date of issue of Maintenance Organisation Approval certificate:
	


	
11. АТ ТҚК және Ж бойынша шетелдік ұйымның сертификатының жарамды уақыты / 

Expiration date of Maintenance Organisation Approval certificate:
	


	
12. АТ ТҚК және Ж бойынша шетелдік ұйымның сертификатын берген ұйым /

Name of competent authority which issued Maintenance Organisation Approval certificate:
	


	
13. Төменде көрсетілген қызмет нысандарын келесі авиациялық техникада орындау құқығына техникалық қызмет көрсету және жөндеу жөніндегі ұйымның жоғарыда көрсетілген сертификатын жарамды деп тануды сұраймын::

Kindly recognize the validity of the above-mentioned Maintenance Organisation Approval certificate for the right to perform the following scope of work on the following aircraft:
	


	
Класс / Class
	
Рұқсат / Rating
	
Шектеулер / 

Limitations
	
Мерзімді техникалық жұмыстар / 

Base Maintenance
	
Жедел техникалық жұмыстар /

Line Maintenance

	
Әуе кемелері /

Aircraft
	

	

	

	


	
14.АТ ТҚ және Ж жөніндегі ұйымның Азаматтық авиация техникасына техникалық қызмет көрсетуді және жөндеу  жөніндегі рәсімдер бойынша нұсқаудың белгіленуі, нөмірі тексеру күні / 

Identification, number and date of revision of Maintenance Organisation Exposition:
	


	
15.Сапаны (стандарттарға сәйкестікті) бақылауға жауапты басшының тегі, аты, әкесінің аты (бар болған жағдайда) / 

Full name of Post Holder for the Quality system (Compliance Monitoring):
	


	
16.АТ ТҚ және Ж келісімдер жасалған немесе жасалатын Қазақстан Республикасының азаматтық әуе кемелерін пайдаланушылардың атаулары / 

List of Kazakhstan aircraft operators with whom agreements on maintenance have been concluded or will be concluded:
	


	
16. Өтініш беруші тұлғаның декларациясы:

Төменде қол қойған мен осы өтінімде берілген мәліметтердің толықтығы мен дұрыстығын растаймын және Қазақстан Республикасының әуе кеңістігін пайдалану және авиация қызметі саласындағы заңнамасының талаптарын орындауға міндеттенемін.

Declaration by person making the application:

I, the undersigned, declare that the above particulars and documents submitted with this application are true in every respect and undertake to comply with the requirements of the legislation of the Republic of Kazakhstan in the field of use of airspace and aviation activities.
	


	
17. АТ ТҚ және Ж бойынша ұйым басшысының Тегі, Аты, Әкесінің аты (бар болған жағдайда) / Full name of Accountable Manager: 

Қолы / Signature:

Дата / Date:

